
	1.
	Noteikumu projekts
1. Jaunsardzes centrs (turpmāk – centrs) ir aizsardzības ministra pakļautībā esoša tiešās pārvaldes iestāde. Aizsardzības ministrs centra pakļautību īsteno ar Aizsardzības ministrijas starpniecību.
	Iebildums
Lūdzam precizēt projekta 1.punktu atbilstoši Valsts pārvaldes iekārtas likuma 7. panta 5.1 daļai un 16. panta otrās daļas 2. punktam, kas noteic, ka tiešajā pārvaldē institucionālo padotību īsteno pakļautības formā, ja likumā nav noteikts citādi. Tiešās pārvaldes iestādes nolikumā norāda Ministru kabineta locekli, kura padotībā iestāde atrodas. Tāpat vēršam uzmanību, ka jau Valsts aizsardzības mācības un Jaunsardzes likuma 2. panta otrā daļa paredz, ka Jaunsardzes centrs ir aizsardzības ministra pakļautībā esoša tiešās pārvaldes iestāde, līdz ar to nav nepieciešams dublēt attiecīgās normas.
Piedāvātā redakcija
-
	Agnese Sermā (TM)

	2.
	Noteikumu projekts
4. Centram ir šādas funkcijas:
	Iebildums
Lūdzam izvērtēt projekta 4. punktā ietvertās Jaunsardzes centra funkcijas, nedublējot tās ar Valsts aizsardzības mācības un Jaunsardzes likuma 2. panta trešajā daļā norādītajām funkcijām, ņemot vērā, ka projekta 3. punktā jau ir ietverta atsauce uz šā likumā iekļautajām funkcijām.
Piedāvātā redakcija
-
	Agnese Sermā (TM)

	3.
	Noteikumu projekts
6.5. veidot ekspertu grupas, konsultatīvās padomes un darba grupas, kā arī izstrādāt projektus centra kompetencē esošo uzdevumu veikšanai.
	Priekšlikums
Ierosinām precizēt projekta 6.5. apakšpunktu, norādot, kādus projektus ir tiesības izstrādāt Jaunsardzes centram (vai šajā gadījumā ir domāti normatīvo aktu projekti, vai arī kāda cita veida projekti).
Piedāvātā redakcija
-
	Agnese Sermā (TM)



